[{"text_idx": "#000000", "text": "Eiki Nestor: ei ole midagi normaalsemat, kui praegustes oludes toetada neid, kes hetkel vo\u0303imul"}, {"text_idx": "#000007", "text": "Olles pea kolmeku\u0308mne aasta jooksul vahetanud mo\u0303tteid Soome ja Rootsi poliitikutega, uskusin veel aasta tagasi, et NATO asjus vo\u0303ib soomlastelt oodata aeg-ajalt ku\u0308simuse arutamist aga rootslastelt ka seda mitte. Muutus ta\u0308na on meie seisukohalt ta\u0308nuva\u0308a\u0308rne, uskumatu ja ainuo\u0303ige. Seda ko\u0303ike oleks veel aasta tagasi olnud vo\u0303imatu uskuda."}, {"text_idx": "#000015", "text": "Keskerakonnad terves maailmas on sarnased. Neid iseloomustab vo\u0303ime liikuda nii paremale kui vasakule, u\u0308les ja alla. Pea asi, et ha\u0308a\u0308led tuleksid! Selles avatud ja suletud maailmana\u0308gemuse vaidluses oleks ehk mo\u0303istlik teha selge valik, kas senine suund on Eesti jaoks o\u0303ige vo\u0303i teie jaoks mitte. Siit tuleb ka toetajate kaotus, sest uutes oludes oodatakse selget so\u0303numit.\nSotside uutele juhtidele on o\u0303ppimise aeg ja seda mitte u\u0308hestki raamatust ei loe, kellega kokkulepitu peab ja kellega mitte. Seda peab ka\u0308ega katsuma ja ka uudistest lugema. Ta\u0308htis on ja\u0308a\u0308da oma arusaamiste juurde ja mitte loobuda, kui mo\u0303ni asi kauem aega vo\u0303tab."}, {"text_idx": "#000016", "text": "Usun, et igal ku\u0308mnel juhul ku\u0308mnest on valijate suur enamus vaba ja avatud, la\u0308a\u0308nde kuuluva Eesti poolt. Ko\u0303igilt neilt, kes oleks vo\u0303imule saamise nimel valmis ka tagasi itta suundujatega kaupa tegema, tahaks aga ku\u0308sida \u2013 kas vo\u0303im on to\u0303esti ta\u0308htsam kui Eesti?"}]